CELEX: 62020TN0296
Language: sk
Date: 2020-05-12 00:00:00
Title: Vec T-296/20: Žaloba podaná 12. mája 2020 – Foz/Rada

3.8.2020   
            
            
               SK
            
            
               Úradný vestník Európskej únie
            
            
               C 255/21
            
         
      Žaloba podaná 12. mája 2020 – Foz/Rada
      (Vec T-296/20)
      (2020/C 255/27)
      Jazyk konania: angličtina
      
         Účastníci konania
      
      
         Žalobca: Amer Foz (Dubaj, Spojené arabské emiráty) (v zastúpení: L. Cloquet, advokát)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil vykonávacie rozhodnutie Rady (SZBP) 2020/212 zo 17. februára 2020, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (1), v rozsahu, v akom sa týka žalobcu,
               
            
                  —
               
               
                  zrušil vykonávacie nariadenie Rady (EÚ) 2020/211 zo 17. februára 2020, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (2), v rozsahu, v akom sa týka žalobcu, a
               
            
                  —
               
               
                  rozhodol, že Rada znáša vlastné trovy konania v plnom rozsahu a nahradí trovy konania vzniknuté žalobcovi.
               
            
         Dôvody a hlavné tvrdenia
      
      Na podporu svojej žaloby, žalobca uvádza šesť žalobných dôvodov.
      
                  1.
               
               
                  Prvý žalobný dôvod je založený na zjavne nesprávnom posúdení skutkového stavu.
                  
                              —
                           
                           
                              Žalobca tvrdí, že Rada sa dopustila zjavne nesprávneho posúdenia skutkového stavu, keď dospela k záveru, že podporuje Asadov režim a má z neho prospech.
                           
                        
            
                  2.
               
               
                  Druhý žalobný dôvod je založený na porušení všeobecnej zásady proporcionality.
                  
                              —
                           
                           
                              Žalobca tvrdí, že ekonomické dôsledky sankcií, ktoré voči nemu boli prijaté, sú zničujúce a neprimerané v porovnaní s cieľmi napadnutých aktov.
                           
                        
            
                  3.
               
               
                  Tretí žalobný dôvod je založený na neprimeranom porušení práva na vlastníctvo a na výkon povolania.
               
            
                  4.
               
               
                  Štvrtý žalobný dôvod je založený na zneužití právomoci.
               
            
                  5.
               
               
                  Piaty žalobný dôvod je založený na porušení povinnosti uviesť odôvodnenie.
               
            
                  6.
               
               
                  Šiesty žalobný dôvod je založený na porušení práva na obhajobu a práva na spravodlivý proces.
               
            
         (1)  Ú. v. EÚ L 43I, 2020, s. 6.
      
         (2)  Ú. v. EÚ L 43I, 2020, s. 1.